Odense Adresse-Contoirs Efterretninger, 1846-01-14
Slagelse A. meddeler af Bladet The Friend of India følgende Artikel: "Det Engelske Flag, siger Bladet Hurkarn, blev sidste Løverdag heiset i Serampore, uden Støi eller Parade; og det tilføier: en sørgelig Begivenhed for ulykkelige Elskere, som nu ere nødsagede til at søge det længere fraliggende Gretna i Chandernagore. Naar Hurkarn erindres om, at denne Yttring kaster en ugunstig Skygge paa de store og gode Mænds Minde, som i de sidste 37 Aar uden Giengield have ydet, geistlig Tjeneste i denne By, de afdøde Dr. Carey og Marshmann og Mr. Ward og Mr. Mack, vil det vistnok skynde sig med at modificere den. De vare Byens erkjendte Geistlige under den Danske Regjering; men med Undtagelse af deres egen Kirkes Medlemmer have de aldrig indviet noget Ægteskab uden kongelig Tilladelse fra Stedets offentlige Auctoriteter. Ligesaa feilagtig er den bemærkning, at det er en sørgelig Begivenhed foren Herre i Knibe, da den nærmeste By, hvortil han kunde tage sin Tilflugt, saaledes har hørt op at yde ham et Asyl. Serampore har i mere end 20 Aar hørt op med at yde et Asyl. En af de første Handlinger af den afdøde Mr. Hohlenbergs Bestyrelse var at søge Autoriteterne i Danmark om at befrie Byen fra den Skjændsel at huse Fallenter og Kieltringer. Det er sandt, at ingen Engelsk Arrestbefaling kunde benyttes i Byen; men en Flygtning har til alle Tider været udsat for at blive arresteret og bragt for Stedets Domstol af enhver af sine Creditorer, uden Hensyn til det Sted, hvor Gjelden var stiftet. Aaret 46 gjennem 1000 Aar tilbage. "Fædrelandet, meddeler et interessant saakaldet Milliardeperspectiv for Aaret 1846, hvoraf vi tillade os at optage Følgende: 1746. Den 7 Jan. det kongelige danske Selskab af Christian 6te stadfæstet. Den 23 Marts Grevskabet Lethraborg oprettet. Den 24 Mai klager E. Pontoppidan i Fortalen til sine Annaler over Fritænkeriet og Jndførselsen af et nyt Hedenskab, nemlig den elendige Deismus og Naturalismus &c. Den 1 Juli Assurance Compagniet af Christian 6te octroyeret og Forordning om Stavnsbaandet udstedet, samt Forbud mod Udførsel. af raae Huder. Den 3 Juli Prindsesse Sophie Magdalene født. Den 6 Aug. Christian 6te død paa Hirschholm. Frederik 5te bestiger Thronen. Den 10 August Fred sluttet med Algier. Den 5 Octbr. Christian 6te Liigbegængelse. Den 30 Decbr. fik Thielo Tilladelse til at opføre danske Skuespil. 1646. Den 12 Febr. Kongelig Rescript og 3 Bededage at holdes Onsdag, Torsdag og Fredag ante Dom. Rogate i det Fyrstelig=Gottorpske. Den 15 April (15 Marts) Christian (5) født paa Flensborg Slot. Den 2 Mai forandredes den stiltiende Uddeling af Nadveren til Ordene: det er (Christi Legeme, Christi Blod). Den 16 Mai faldt guulagtigt svovlet Støv paa alle Gader i Kjøbenhavn efter en stærk Tordenregn. Den 29 Juni Anmodning til Præsterne om at opmuntre deres Tilhørere til hjertelig Bøn om Formildelse af Guds Straffedomme og Afvendelse af de ved skadelige Storme, og Uveir samt Jordskjælv truende Ulykker. J denne Sommer indførtes Kniplingsmanufacturer til Tøndern Egnen fra Brabant. 1546. Den 18 Febr. om Morgenen Kl. 23 døde Dr. Morten Luther i Eisleben, hvor han var født den 10 Novbr. 1483. Vinteren var stræng og Østersøen passabel med Slæder fra Sjælland til Meklenburg. Pest i Kjøbenhavn og Hamborg og ufrugtbart Aar efter den strenge Vinter. Universitetets Personale flyttes til Knardrup i Pesten. Den nye (fattig) Kirkegaard anlagt, udenfor Nørreport. Den 14 Juli Christian 2den frasiger sig Thronen og faaer mildere Fængsel. Den 24 Octbr. Fru Anne Christjern Pedersens i Malmø levende brændt med en anden Frue og 2 Tjenestepiger, for med disses Hjælp at have ombragt sine 4 Børn. Den 14 Decbr. Tyge Brahe født paa Knudstrup. 1446. Vinteren var lang og stræng 1346. Mange frøs ihiel i den strænge Vinter. 1246. Kong Erik (Plovpenning) indtager Kjøbenhavn, efter at Biskop Niels Styggesen var flygtet. Den 21 Juli Pave Jnnocens 4des Commissorium til at undersøge Sagen mellem Kong Erik og Biskop Niels. Den 8 Septbr. Jnnocens 4des Brev til Kong Erik om ikke at hindre Lybekkerne fra at hielpe Keiser Henrik. Den 9 Novbr. Sammes Commissorium til at undersøge Klagerne over Biskop Nicolaus i Odense. 1146. Erik Emuns Søn, Svend Svidende (Grathe), tiltræder Regjeringen efter Erik Lam, som gaaer i Kloster; den raarige Borgerkrig begynder. 1046. Harald Sigurdsen og Sven Ulfsen (Estridsen) hærie Sielland og Fyen. Forbund mellem Harald og Magnus den Gode om at deele Riget. Kirker bygges i Viborg og Randers og 9 Kirker paa Helgoland. 946. Haarald Blaatand og Søn Svend Otto (Tveskjæg). Ribe Bispestol stiftet (?). 846. Sigurd Snogøie mister Livet i et Slag ved Slesvig. Harald Klak døer, Kirken i Hedeby bygges.